ร้านก๋วยเตี๋ยวหน้าตาน่าทาน แถมคนเยอะ น่าลองเข้าไปลิ้มลอง ร้านนี้มีชื่อว่า “อ้วน เย็นตาโฟ” ร้านนี้เค้าตั้งอยู่ที่ โชคชัย 4 ซอย 50 ข้างๆ ร้านราชาข้าวต้มค่ะ ร้านเค้าอยู่ติดริมฟุตบาทสามารถจอดรถได้ที่ข้างทางได้เลยจ้า ส่วนเรื่องบรรยากาศร้านมีเก้าอี้ไว้ให้ลูกค้านั่งทานค่อนข้างเยอะมากทีเดียว ส่วนลูกค้าก็มีวนเวียนเข้า-ออก ตลอดๆ แน่นดี ดูคึกคักดีค่ะ สำหรับเมนู ร้านนี้มีทั้ง ก๋วยเตี๋ยวเย็นตาโฟ ต้มยำ หรือจะก๋วยจั๊บนะ แต่วันนี้เราอยากทานเป็น “เกาเหลาโฟแห้ง” ชามละ 40.- ค่ะ เสริฟมาหน้าตาน่าทานมากเลย เครื่องงี้แน่นเลย มีเกี๊ยวทอด ลูกชิ้นปลา ลูกชิ้นกุ้ง เลือด เต้าหู้ทอด กุ้งกรอบ  ราดมาด้วยซอสเย็นตาโฟ รสชาติซอสเข้มข้นดีค่ะ ปรุงนิดหน่อยก็อร่อยใช้ได้เลย ทานกับหนังปลากรอบ นี่เข้ากันได้ดีมากๆ เลยค่ะ